ช่วยสรุปเรื่อง "เทคนิคเบื้องต้นในการนำรูปจาก Google Earth Pro ไปใช้ในคดีความ" ให้หน่อยค่ะ
เทคนิคเบื้องต้นในการนำรูปจาก Google Earth Pro ไปใช้ในคดีความ การหาพิกัดสถานที่เกิดเหตุ อาจจะทำได้ด้วยการเซิร์ทหาสถานที่สำคัญๆ เช่นวัด โรงเรียน สถานที่ราชการ ที่อยู่ใกล้ที่เกิดเหตุ แล้วไล่ดูหาไปจนพื้นที่เกิดเหตุ หรือ หาพิกัดพื้นที่เกิดเหตุจาก google และนำค่าพิกัดมาใส่ในโปรแกรม ดูรายละเอียดเพิ่มเติมที่ การหาพิกัดและใช้พิกัดในการค้นหา  การพิมพ์รูปออกจากโปรแกรม  ให้ใช้วิธีการนำไปให้ร้านรูปอัดออกมาจะได้ภาพที่ชัดเจนกว่าการพิมพ์ด้วยเครื่องพิมพ์ของเราเอง สามารถใช้เครื่องมือการวัด เพื่อวัดระยะทาง ความใกล้ไกล ความสูง และขนาดพื้น ประกอบการพิจารณาได้ด้วย ดูเพิ่มเติม การวัดระยะทางและขนาดพื้นที่  ในบางกรณีอาจจะต้องทำการพิมพ์รูปเป็นภาพขนาดใหญ่เพื่อความชัดเจนในการพิจารณา หรือเพื่อให้เห็นภาพรวมของที่เกิดเหตุได้อย่างชัดเจน ในกรณีใช้รูปถ่ายจาก google street view ควรนำรูปถ่ายไปเสนอศาลให้รอบด้าน ไม่ใช่แค่มุมใดมุมหนึ่ง ซึ่งอาจจะทำให้ศาลเห็นว่าเราปกปิดอะไรบางอย่างอยู่หรือไม่  การพิมพ์รูปออกจากโปรแกรม อย่าตัดส่วนบริเวณที่ระบุวันที่ที่ทำการถ่ายภาพออก เพื่อใช้เป็นหลักฐานว่ารูปถ่ายดังกล่าวถ่ายเมื่อเวลาใด บางคดีเช่นคดีทางภาระจำยอม หรือครอบครองปรปักษ์ ที่มีประเด็นว่าเราใช้ทางพิพาท หรือครอบครองที่ดินพิพาทมาเป็นเวลา ไม่ควรใช้รูปถ่ายแค่ช่วงเกิดเหตุรูปเดียว แต่ควรใช้ภาพภ่ายจากทุกช่วงเวลาที่มีไปเสนอศาล เพื่อให้เห็นว่าเราใช้ทางพิพาท หรือ ครอบครองที่ดินพิพาทตลอดมา  การพิมพ์รูปออกจากโปรแกรม จะต้องมีจุดหรือบริเวณที่สามารถยืนยันได้ว่า รูปถ่ายดังกล่าวเป็นรูปถ่ายจากบริเวณที่เกิดเหตุจริง เช่น มีการไล่ให้เห็นถึงสถานที่สำคัญๆ เช่น วัด โรงเรียน หรือบ้านคน เพื่อป้องกันการโต้แย้งว่าที่เกิดเหตุไม่ใช่ที่ดินพิพาท สามารถใช้โปรแกรมแก้ไขภาพต่างๆ ทำการมาร์คหรือวงจุดหรือบริเวณที่ต้องเน้นย้ำให้ศาลเห็นได้โดยสะดวก เช่น บ้านพิพาท ทางพิพาท เสาไฟฟ้า  วันสืบพยาน ให้เตรียมเอาโน๊ตบุ้ก ติดตัวไปด้วย เพราะหากฝ่ายตรงข้ามโต้แย้งว่า รูปถ่ายจากโปรแกรมไม่ถูกต้อง เช่น ไม่ใช่รูปจุดเกิดเหตุ หรือรูปมีการแก้ไขไม่ตรงกับที่เกิดเหตุ ก็สามารถเปิดโปรแกรมสาธิตให้ศาลชมได้เลย ซึ่งผมเคยเจอฝ่ายตรงข้ามโต้แย้งและสาธิตการทำงานของโปรแกรมให้ศาลระหว่างการพิจารณามาแล้วครับ
เทคนิคเบื้องต้นในการนำรูปจาก Google Earth Pro ไปใช้ในคดีความ
1. หาพิกัดสถานที่เกิดเหตุ โดยค้นหาสถานที่สำคัญที่อยู่ใกล้ที่เกิดเหตุ แล้วไล่หาหาพิกัดพื้นที่เกิดเหตุและนำค่าพิกัดใส่ในโปรแกรม
2. พิมพ์รูปออกจากโปรแกรมโดยให้ร้านรูปอัดออกมา จะได้ภาพที่ชัดเจนกว่าการพิมพ์ด้วยเครื่องพิมพ์
3. ใช้เครื่องมือวัด เพื่อวัดระยะทาง ความใกล้ไกล ความสูง และขนาดพื้นที่มาประกอบการพิจารณา
4. ต้องพิมพ์รูปเป็นภาพขนาดใหญ่ เพื่อความชัดเจนในการพิจารณาและเห็นภาพรวมของที่เกิดเหตุอย่างชัดเจน
5. ควรนำรูปถ่ายจาก google street view ไปเสนอศาลให้รอบด้าน ไม่ใช่แค่มุมใดมุมหนึ่ง
6. อย่าตัดส่วนที่ระบุวันที่ที่ถ่ายภาพออก เพื่อใช้เป็นหลักฐานว่ารูปถ่ายนั้นถ่ายเมื่อเวลาใด
7. บางคดีไม่ควรใช้รูปถ่ายแค่ช่วงเกิดเหตุรูปเดียว ควรใช้ภาพภ่ายจากทุกช่วงเวลาไปเสนอศาล
8. ต้องมีบริเวณที่สามารถยืนยันได้ว่า รูปถ่ายดังกล่าวมาจากที่เกิดเหตุจริง
9. สามารถใช้โปรแกรมแก้ไขภาพ ทำการวงจุดที่ต้องเน้นย้ำให้ศาลเห็นได้สะดวก
10. วันสืบพยาน ให้เตรียมโน๊ตบุ้กไปด้วย เพราะหากฝ่ายตรงข้ามโต้แย้งว่า รูปถ่ายจากโปรแกรมไม่ถูกต้อง ก็สามารถเปิดโปรแกรมให้ศาลชมได้เลย
ความรู้พื้นฐานกฏหมาย